# Miquelets de Catalunya

Miquelets de Catalunya és una associació de reconstrucció històrica centrada en la Guerra de Successió Espanyola que recrea diverses unitatas de l'Exèrcit de Catalunya (1713-1714), així com nombrosos personatges d'àmbit civil del període.
L'entitat va ser fundada a finals de 2005 a Manresa. Si bé el terme miquelet designa un tipus de tropa lleugera, inicialment l'associació recreava un regiment d'infanteria de línia, el de la Diputació del General, amb el qual va realitzar la primera actuació durant la Diada Nacional de Catalunya de 2007.
D'aleshores ençà, l'entitat ha participat en esdeveniments de reconstrucció històrica i de living history, com la batalla d'Almansa, les jornades de recreació històrica Girona resisteix!, la Festa dels Miquelets d'Olesa de Montserrat o la recreació del setge de Tortosa de 1708. També ha participat en diversos actes de commemoració, com els dels Fets de la Gleva a Sant Hipòlit de Voltregà, els de la batalla de Talamanca o els actes de commemoració de l'Onze de Setembre a Barcelona. L'associació també ha pres part en esdeveniments d'àmbit internacional, com la mostra multi-època Military Odyssey que se celebra anualment prop de Maidstone, a Anglaterra.
L'any 2014, coincidint amb el tricentenari del final de la Guerra de Successió, l'entitat va experimentar un notable creixement, fins a assolir prop de 130 socis, i va ser present en més de 200 actes de commemoració arreu de Catalunya.
Juntament amb d'altres associacions de recreació històrica del mateix període, també va col·laborar en el rodatge de la pel·lícula Barcelona 1714 d'Anna Maria Bofarull.
Actualment l'associació compta amb prop de 160 socis d'arreu de Catalunya que recreen, a més del regiment de la Diputació del general, dues unitats de miquelets o fusellers de muntanya (regiment Vilar i Ferrer i regiment Amill) i una unitat de cavalleria (regiment Sant Jordi), però també nombrosos personatges de naturalesa no militar (artesans, clergues, etc.).

## Vegeu també

* Miquelets de Girona

## Referències

* ↑ Palmer, Jordi. «Recreació històrica, hobby bèl·lic». Nació Digital, 01-06-2014. Arxivat de l'original el 2 de febrer 2017. [Consulta: 22 gener 2017].
* ↑ Font, Íngrid «Pedagogia històrica i militar a toc de fusell». Regió7 [Manresa], 28-08-2011, pàg. 3 [Consulta: 10 novembre 2017].
* ↑ Arroyo, Adrià; Candela, Roger. «Recreación histórica de época barroca en Cataluña». A: II Jornadas de Patrimonio Defensivo de Época Moderna (en castellà), 2016, p. 311-322. ISBN 978-84-608-9294-6.
* ↑ Mas, Andreu «Catalunya tenia un exèrcit regular ben entrenat, pagat i professional». El Punt, 22-12-2009, pàg. 16 [Consulta: 10 novembre 2017].
* 1 2 Ferran, Elena «L'espècie humana no té remei, els trets criden l'atenció». El Punt Avui, 26-05-2019, p. 44 [Consulta: 16 juny 2019].
* 1 2 Iglesias, Alba «Al principi la gent ens demanava si érem pirates». Regió7 [Manresa], 29-08-2014, pàg. 6 [Consulta: 10 novembre 2017].
* ↑ Bosch, Imma «Girona reviu per un dia la guerra de Successió». El Punt Avui. Comarques Gironines [Girona], 28-06-2015, pàg. 12 [Consulta: 9 febrer 2016].
* ↑ Bravo, Rosa M. «Records de la guerra de Successió a Olesa». El Punt Avui. Barcelona [Barcelona], 05-09-2013, pàg. 41 [Consulta: 9 febrer 2016].
* ↑ «Olesa espera poder duplicar l'assistència a la Festa dels Miquelets». Regió 7 [Manresa], 27-08-2015 [Consulta: 9 febrer 2016].
* ↑ «Tortosa reviu la seva caiguda en mans borbòniques l'any 1708». Diari de Tarragona, 24-03-2019. [Consulta: 16 juny 2019].
* ↑ Miró, Oriol; Sospedra, Rafael «Recreació UB Didpatri. Compromís amb la didàctica de la història i el patrimoni». Ebre 38, 9, 2019, pàg. 307-312. ISSN: 1696-2672 [Consulta: 3 maig 2020].
* ↑ «La Coronela desafía a Colau y sale desde el Ayuntamiento de Barcelona» (en castellà). La Vanguardia, 13-09-2016. [Consulta: 8 novembre 2017].
* ↑ Finnigan, Lexi «Two thousands years of history re-enacted in just three days at the annual Military Odyssey in Kent» (en anglès). The Telegraph, 27-08-2016 [Consulta: 24 setembre 2016].
* ↑ Juliachs, Ignasi «‘Barcelona 1714’ será una realidad a inicios de 2019» (en castellà). La Vanguardia, 08-05-2018 [Consulta: 16 juny 2019].

## Bibliografia

* Hernàndez, Francesc Xavier; Riart, Francesc. Els Exèrcits de Catalunya (1713-1714). Uniformes, equipaments i organització. Barcelona: Rafael Dalmau Editor, 2007. ISBN 978-84-232-0713-8.
* Riart, Francesc; Hernàndez, Francesc Xavier. Soldats, guerrers i combatents dels Països Catalans. Barcelona: Rafael Dalmau Editor, 2014. ISBN 978-84-232-0788-6.
* Navarro i Soriano, Ferran. Harca, harca, harca! Músiques per a la recreació històrica de la Guerra de Successió (1794-1715). Editorial DENES, 2019. ISBN 978-84-16473-45-8.

## Enllaços externs

* Miquelets de Catalunya (pàgina oficial)